ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดต่อไปและผลการพิจารณาทบทวนอัตราอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนพ.ศ. ๒๕๕๗[๑] ตามที่คณะกรรมการพิจารณาการทุ่มตลาดและการอุดหนุนได้มีมติตามคำขอของบริษัทไทยซิตริกแอซิด จำกัด ในการประชุมครั้งที่ ๑/๒๕๕๖ เมื่อวันที่ ๗ มกราคม พ.ศ. ๒๕๕๖ให้เปิดการทบทวนความจำเป็นในการใช้มาตรการตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนตามมาตรา๕๗ และให้เปิดการทบทวนอัตราอากรตอบโต้การทุ่มตลาดตามมาตรา ๕๖แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ กรมการค้าต่างประเทศจึงได้ออกประกาศกรมการค้าต่างประเทศ เรื่องเปิดการทบทวนความจำเป็นในการใช้มาตรการตอบโต้การทุ่มตลาดต่อไปและเปิดการทบทวนอัตราอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนพ.ศ. ๒๕๕๖ ลงวันที่ ๑๕ มกราคม พ.ศ. ๒๕๕๖โดยในระหว่างการพิจารณาทบทวนกำหนดให้เรียกเก็บอากรตอบโต้การทุ่มตลาดสำหรับการนำเข้าสินค้ากรดซิทริกภายใต้พิกัดอัตราศุลกากรประเภทที่๒๙๑๘.๑๔.๐๐.๐๐๐ ที่มีแหล่งกำเนิดจากสาธารณรัฐประชาชนจีนต่อไป ในอัตราเดิมคือร้อยละ ๓๘.๑๐ ของราคาซี ไอ เอฟ ตั้งแต่วันที่ ๒๑ มกราคม พ.ศ. ๒๕๕๖ เป็นต้นไปเป็นระยะเวลาไม่เกิน ๑ ปี ตามประกาศคณะกรรมการพิจารณาการทุ่มตลาดและการอุดหนุนเรื่อง ให้เรียกเก็บอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๖ ลงวันที่ ๑๘ มกราคม พ.ศ. ๒๕๕๖ นั้นคณะกรรมการพิจารณาการทุ่มตลาดและการอุดหนุนได้พิจารณาทบทวนความจำเป็นในการใช้มาตรการตอบโต้การทุ่มตลาดต่อไปและพิจารณาทบทวนอัตราอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนในการประชุมครั้งที่ ๗/๒๕๕๖ เมื่อวันที่ ๒๗ ธันวาคม พ.ศ. ๒๕๕๖ โดยวินิจฉัยว่าสินค้ากรดซิทริกที่นำเข้าจากสาธารณรัฐประชาชนจีนยังมีการทุ่มตลาดและก่อให้เกิดความเสียหายแก่อุตสาหกรรมภายในและหากยุติการเรียกเก็บอากรตอบโต้การทุ่มตลาดดังกล่าวจะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีกประกอบกับเห็นว่าอัตราส่วนเหลื่อมการทุ่มตลาดของสินค้าดังกล่าวมีการเปลี่ยนแปลงไปจากประกาศคณะกรรมการพิจารณาการทุ่มตลาดและการอุดหนุน เรื่องให้เรียกเก็บอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๖ ลงวันที่ ๑๘ มกราคม พ.ศ. ๒๕๕๖จึงมีมติให้เรียกเก็บอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไปอีกเป็นระยะเวลา๕ ปี ในอัตราร้อยละ ๕๗.๗๙ ของราคา ซี ไอ เอฟอาศัยอำนาจตามความในมาตรา ๔๙ มาตรา ๕๖ มาตรา ๕๗ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดต่อไปและผลการพิจารณาทบทวนอัตราอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนพ.ศ. ๒๕๕๗ข้อ ๒ประกาศนี้ให้ใช้บังคับตั้งแต่วันที่ ๒๐ มกราคม พ.ศ. ๒๕๕๗เป็นต้นไปเป็นระยะเวลา ๕ ปีข้อ ๓ให้เรียกเก็บอากรตอบโต้การทุ่มตลาดสำหรับการนำเข้าสินค้ากรดซิทริกภายใต้พิกัดอัตราศุลกากรประเภทที่๒๙๑๘.๑๔.๐๐.๐๐๐ ที่มีแหล่งกำเนิดจากสาธารณรัฐประชาชนจีน ในอัตราร้อยละ ๕๗.๗๙ของราคา ซี ไอ เอฟข้อ ๔การยื่นคำขอรายละเอียดเกี่ยวกับข้อเท็จจริงที่ใช้ในการทบทวนอากรตอบโต้การทุ่มตลาดให้เป็นไปตามหลักเกณฑ์และวิธีการตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐ มิถุนายนพ.ศ. ๒๕๔๓ข้อ ๕ ผู้ใดไม่พอใจคำวินิจฉัยของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศภายใน๓๐ วันนับแต่วันได้รับแจ้งคำวินิจฉัยประกาศณ วันที่ ๑๐ มกราคม พ.ศ. ๒๕๕๗นิวัฒน์ธำรง บุญทรงไพศาลรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนปริยานุช/ผู้จัดทำ๒๙ มกราคม ๒๕๕๗โชติกานต์/ผู้ตรวจ๖ มีนาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๙ ง/หน้า ๘๕/๑๕ มกราคม ๒๕๕๗